MODIFICACIÓN PUNTUAL Nº 7 DO PXOM
ADMINISTRACIÓN LOCAL — Municipal — Sanxenxo (Urbanismo e Patrimonio, 15/11/2019)

Mediante resolución da Directora Xeral de Ordenación do Territorio e Urbanismo de data 30 de agosto de 2019, prestouse aprobación definitiva á modificación puntual nº 7 do Plan xeral de ordenación municipal de Sanxenxo, para a delimitación do núcleo rural de Soutullo, no municipio de Sanxenxo (Pontevedra). Mediante resolución do Subdirector Xeral de Urbanismo de data 22 de outubro de 2019 ordenouse a inscrición da modificación puntual nº 7 do Plan xeral de ordenación municipal de Sanxenxo, para a delimitación do núcleo rural de Soutullo, no Rexistro de Planeamento Urbanístico de Galicia, co número de rexistro RPG 00076/2019, no Libro I, Tomo III, folla rexistral nº 70. De conformidade co disposto no artigo 82.3 da Lei 2/2016, do 10 de febreiro, do Solo de Galicia, procédese á publicación do documento que contén a normativa e as ordenanzas do expediente de delimitación do núcleo rural de Soutullo aprobado: A delimitación do Núcleo Rural Común de Soutullo (2), tramitado a través da Modificación Puntual N° 7 do PXOM, redáctase de conformidade cos artigos 83.6 e 78 da Lei 2/2016, do solo de Galicia. Na actualidade, a xa referida Lei 2/2016, do 10 de febreiro, do Solo de Galicia, respecto do procedemento da avaliación ambiental estratéxica, incorpora a tramitación establecida na Lei 21/2013 con algunha singularidade, que neste caso non ten relevancia. Respecto do Procedemento de Avaliación Ambiental Estratéxica, na redacción do presente documento tivéronse en conta tanto o informe Ambiental, de data do II de xullo de 2016, que conclúe que non hai que someter a presente Modificación Puntal ao Procedemento de Avaliación Ambiental Estratéxica como os informes emitidos durante o trámite de consultas. De conformidade co establecido no artigo 78 da lei 2/2016, establécense os aspectos definidos na o artigo 55 do mesmo corpo legal: O ámbito do Núcleo Rural Común de Soutullo (2) que se tramita a través da Modificación Puntual N° 7 do Plan Xeral de Ordenación Municipal de Sanxenxo, afecta aos terreos identificados na documentación gráfica que forma parte deste documento, abarcando unha superficie bruta de solo de 35.917 m². Para a delimitación deste ámbito, partiuse principalmente dos viais tradicionais existentes, límites parcelarios, accidentes topográficos naturais e peches de parcela dunha mesma configuración e entidade. Así mesmo, tívose en conta o Regulamento de desenvolvemento da Lei de Solo de Galicia, verificouse o cumprimento dos criterios da Guía de Boas Prácticas para a intervención nos Núcleos Rurais e incorporáronse as consideracións do informe da Secretaria Xeral de Ordenación do Territorio de data 4 de xullo de 2016, e do oficio do 4 de abril de 2018 do concello de Sanxenxo. A superficie actualmente destinada a viais supón un total de 3.890 m², polo que a superficie neta resultante ascende a 32.027 m². Prevese manter unhas aliñacións similares ás que se establecen no PXOM vixente no termo municipal e en concreto na zona en que se actúa para que así poida existir unha continuidade e uniformidade no trazado viario, de modo que se reserva un ancho de 12 metros para os viais principais, mentres que para os viais secundarios establécese un ancho de 8 m., segundo a importancia de cada un deles e a cantidade de tráfico que presentan na actualidade e que se prevé a futuro. A ordenanza de aplicación proposta para o Núcleo Rural de Soutullo (2) é a que o PXOM vixente define como Ordenanza N° 12 (Solo de Núcleo Rural), a cal se transcribe a continuación: DENOMINACIÓN: Solo de Núcleo Rural ÁMBITO E CARACTERÍSTICAS: Responde á tipoloxía de vivenda unifamiliar illada pareada ou acaroada. EDIFICABILIDADE MÁXIMA: 0.4 m²/m² ALIÑACIÓNS: En tramos de vías consolidados pola edificación en máis do 50% manteranse as aliñacións existentes. As edificacións e peches situaranse a un mínimo de 12 metros do eixe das vías de sistemas xerais e 6 metros das vías municipais. PARCELA MÍNIMA: 500 m² por vivenda. Poderanse autorizar edificacións en parcelas de menor tamaño naqueles supostos en que se poña de manifesto a imposibilidade física de cubrir estes mínimos. OCUPACIÓN MÁXIMA: 30 % FRONTE MÍNIMO DE PARCELA: 5 metros RECUAMENTOS MÍNIMOS: Frontal: Non se establece. Non obstante, as aliñacións consolidadas por edificacións tradicionais serán obrigatorias. A Fondo: 3 metros Laterais: as novas construcións serán acaroadas ou illadas, de acordo coas características do núcleo. No suposto de que se empracen de forma illada recuaranse un mínimo de 3 m dos lindeiros da parcela. A vías públicas: as construcións deberán respecta-las distancias mínimas establecidas na lexislación vixente en materia de estradas e, en todo caso, haberán de separarse un mínimo de catro metros ó eixe da vía. Nº DE PLANTAS MÁXIMO: Dúas plantas (B+1) ALTURA MÁXIMA: 7.0 metros sobre a rasante da vía á que dea fronte a parcela. En ningún caso se poderá supera-la altura de 7.00 metros sobre a rasante natural do terreo, medido a calquera dos paramentos da edificación. SOTOS E SEMISOTOS: Autorizaranse semisotos sempre que queden incluídos na altura máxima permitida sobre rasante e computando edificabilidade. Non se admitirá neles o uso de vivenda. GARAXE APARCAMENTO: Dentro da parcela deberase dispoñer dunha praza de aparcamento por cada 80 m² de edificación sobre rasante. USOS TOLERADOS: Permítense os seguintes usos: CONDICIÓNS DE URBANIZACIÓN: Dentro do ámbito delimitado como solo de núcleo rural non se poderá autorizar ningunha clase de edificación se non estivese resolta a dispoñibilidade, polo menos, dos servicios de acceso rodado público, saneamento, abastecemento de auga e enerxía eléctrica. Cando o uso a que se destine a edificación o requira, esixirase a dotación de aparcamento suficiente. Cando se pretenda construír novas edificacións ou substituír as existentes, os propietarios deberán ceder gratuitamente ó Concello os terreos necesarios para a apertura ou regularización do viario preciso e executar, á súa costa, a conexión cos servicios existentes no núcleo. Para estes efectos, cando sexa necesario proceder á apertura de vías de acceso a áreas non consolidadas pola edificación, estas deberán ter un ancho mínimo de 8 metros. A apertura de novo viario non previsto no presente Plan Xeral require a elaboración dun Plan Especial de Mellora do Núcleo Rural. CONDICIÓNS DA EDIFICACIÓN: As novas edificacións que se pretendan emprazar nos núcleos rurais identificaranse coas características propias do lugar e estarán encamiñadas a consolida-la trama rural existente. Todas elas cumprirán as seguintes condicións: As novas construcións manterán as condicións ambientais do núcleo, a morfoloxía do asentamento e a tipoloxía das edificacións do lugar e utilizarán para a súa edificación os materiais, cores e formas construtivas tradicionais e comúns do propio asentamento. En tal sentido, para o acabado das edificacións empregarase a pedra ou outros materiais tradicionais e propios da zona; excepcionalmente, por razóns xustificadas e previa autorización do Concello, poderán empregarse outros materiais sempre que se garanta a súa adecuación ó entorno. A carpintería exterior deberá ser de madeira pintada ou de aluminio lacado e con cores acordes co medio rural. A cuberta terá unha pendente igual ou inferior á media das existentes no asentamento, nunca superior a 40º, e estará formada por planos continuos sen quebros de seus faldóns. O aproveitamento baixo cuberta deberá ser como prolongación da vivenda inferior, recibindo a súa iluminación e ventilación polos testeiros e por ventás inclinadas situadas no plano dos faldóns das cubertas. Excepto en casos debidamente xustificados e previa autorización polo Concello, o material a utilizar na terminación da cuberta será tella cerámica. Quedan prohibidas as mansardas ou bufardas, salvo en aquelas zonas en que se xustifique que formen parte das tipoloxías tradicionais e conten coa previa autorización preceptiva do Concello. Para autoriza-las edificacións esixirase ter resoltos, con carácter previo e a costa do promotor, polo menos os servicios de acceso rodado, abastecemento de auga, evacuación e tratamento das augas residuais, e subministro de enerxía eléctrica ou, en outro caso, garanti-la execución simultánea coa edificación. Edificacións auxiliares: As edificacións auxiliares, tales como hórreos, bodegas, alpendres e alboios non se computarán dentro dos parámetros xerais fixados. Terán unha superficie máxima (suma de todas) de 30 metros cadrados e unha altura máxima de 3 metros. Respectarán as mesmas regras de recuamentos que para a edificación principal. CONDICIÓNS EXCEPCIONAIS DOS EQUIPAMENTOS COMUNITARIOS: Non obstante o disposto anteriormente, e con carácter excepcional, poderanse autorizar edificacións destinadas a equipamentos comunitarios que, dando resposta ós parámetros formais actuais e ás condicións medioambientais do asentamento no que se emprazan, non cumpran as condicións mencionadas. Neste caso para a obtención da licencia, será necesario obte-lo previo informe favorable da Consellería competente en materia de urbanismo e ordenación do territorio, a tal efecto presentarase un estudio xustificativo da solución aportada que haberá de axustarse na medida do posible ó carácter rural das edificacións existentes na súa forma, volume e tipoloxía. DESENROLO DOS NÚCLEOS A TRAVÉS DE PLANS ESPECIAIS: A continuación fíxanse os indicadores para establece-la necesidade de formular un Plan Especial de Mellora de Núcleo Rural. Independentemente dos Plans Especiais sinalados no epígrafe anterior, que abarcarán a totalidade do núcleo, poderán formularse Plans Especiais para ordenar parte do territorio comprendido no núcleo co fin de defini-lo trazado viario, as redes de servicios, os equipamentos ou calquera outro aspecto que sexa mester. Estes Plans Especiais deberán ter unha dimensión mínima de 2.000 m² a menos que xustificadamente se determine a imposibilidade de alcanza-la citada cantidade. Con referencia aos requisitos de urbanización en solo de núcleo rural, atémonos ao disposto no propio PXOM de Sanxenxo, no seu apartado 2.5.9. que reproducimos: En ausencia de Plan Especial de Reforma Interior ou Mellora do Medio, o Concello poderá autoriza-la execución simultánea coa edificación dos elementos primarios da urbanización que permitan a resolución individual do abastecemento de auga e/ou a evacuación e tratamento de residuais, sempre que concorran as seguintes circunstancias: NOTA 1: Para as aliñacións viarias tomaranse como referencia as que aparecen grafiadas na planimetría que conforma este documento e no caso de gue nalgunha zona non se atopen reflectidas. tomaranse de forma subsidiaria as que a propio PXOM establece para o Solo de Núcleo Rural: A vías públicas: As construcións deberán respectar as distancias mínimas establecidas na lexislación vixente en materia de estradas e, en todo caso, haberán de separarse un mínimo de catro metros ao eixo da vía. NOTA 2: Establécese unha disposición que afectará en exclusiva ao ámbito do Núcleo delimitado a través deste documento (Soutullo 2), tramitado a través da Modificación Puntual N° 7 do PXOM: DISPOSICIÓN SOBRE A CONSERVACIÓN DO PATRIMONIO EDIFICADO: Na delimitación do Núcleo Rural de Soutullo (2) ningunha edificación existente atópase afectada por aliñacións viarias nin por zonas destinadas a espazos de uso público, polo que de conformidade co disposto no artigo 90 da Lei 2/2016, do solo de Galicia, resulta aplicable o réxime establecido no PXOM de Sanxenxo para a situación de construcións existentes non plenamente compatibles. Respecto das outras cuestións definidas no artigo 55.1 da Lei 2/2016 (localización de reservas de equipamentos e previsión de áreas onde se realicen actuacións de carácter integral) dada a súa condición potestativa non son aspectos que se prevexan nesta delimitación, e por tanto non se inclúen como determinacións do Núcleo, non obstante este aspecto queda perfectamente matizado e xustificado no apartado 3.4 da presente memoria. En todos aqueles conceptos e determinacións non recollidos explicitamente na presente delimitación de núcleo rural de Soutullo (2), resultaranlle de aplicación de forma subsidiaria as disposicións xerais do Plan Xeral de Ordenación Municipal de Sanxenxo e as disposicións de carácter vinculante da Lei 2/2016, do 10 de febreiro, do solo de Galicia e normativa que a desenvolva. O solo que neste documento delimítase como Núcleo Rural Común de Soutullo (2), atópase clasificado no vixente Plan Xeral como Solo Urbanizable Non Sectorizado. Coa delimitación de Núcleo Rural que se establece neste documento non se modifica a normativa xeral do PXOM de Sanxenxo, senón que unicamente realízase a modificación da clasificación dos terreos do ámbito delimitado, polo que tras a aprobación definitiva da Modificación Puntual N° 7 do PXOM, este solo quedará clasificado na súa totalidade como Solo de Núcleo Rural Común (Ordenanza n° 12 do PXOM de Sanxenxo, por aplicación do artigos 23 e seguintes da Lei 2/2016). Así pois, a modificación afecta á cartografía do PXOM e, respecto da memoria, implica a consideración dun novo Núcleo Rural Común que se denominará Soutullo (2). A presente delimitación de Núcleo Rural afecta os planos do PXOM coas seguintes referencias: O referido implica que a documentación do Plan Xeral de Ordenación Municipal sinalada anteriormente verase alterada pola planimetría do presente documento urbanístico”. En Sanxenxo, á data da sinatura dixital. O alcalde-presidente, Telmo Martín González